22. ΑΝΑΓΚ. ΝΟΜΟΣ υπ’ αριθ. 295 της 17/22 Φεβρ. 1968 (ΦΕΚ Α΄ 38)  Περί παροχής εκπτώσεως 50% εις τους δια των σιδηροδρόμων του Κράτους και των πλοίων ταξιδεύοντας στρατιωτικούς και όργανα ασφαλείας. Άρθρ.1.-Οι δια των Κρατικών Σιδηροδρόμων και δια των ακτοπλοϊκών επιβατηγών πλοίων και πλοίων τοπικών συγκοινωνιών πάσης κατηγορίας ταξιδεύοντες εν τω εσωτερικώ δια λόγους, μη υπηρεσιακούς στρατιωτικοί και όργανα ασφαλείας εν ενεργεία παντός βαθμού (αξιωματικοί, υπαξιωματικοί, οπλίται) των Ενόπλων Δυνάμεων (στρατού, ναυτικού, αεροπορίας), της Βασιλικής Χωροφυλακής, του Λιμενικού Σώματος, της Αστυνομίας Πόλεων και του Πυροσβεστικού Σώματος, δικαιούνται εκπτώσεως 50% επί των τιμολογίων των ως άνω μεταφορικών μέσων των ισχυόντων δια το κοινόν. Πάσα άλλη διάταξις, ορίζουσα μικρότερον ποσοστόν εκπτώσεως καταργείται, πάσα δε ορίζουσα μεγαλύτερον ποσοστόν διατηρείται εν ισχύϊ. Η δια του παρόντος καθοριζομένη έκπτωσις 50% παρέχεται δια μεν τους οπλίτας εφ’ όσον θα ταξιδεύουν εν στολή, δια δε τους λοιπούς τη επιδείξει της υπηρεσιακής των ταυτότητος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 